31998D0227
L 087/14
JURNALUL OFÍCIAL AL UNIUNII EUROPENE
DECIZIA CONSILIULUI
din 16 martie 1998
de modificare a Deciziilor 95/409/CE, 95/410/CE și 95/411/CE privind metodele care urmează să fie utilizate pentru testarea microbiologică a cărnii destinate Finlandei și Suediei
(98/227/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere propunerea Comisiei,
având în vedere Directiva 64/433/CEE a Consiliului din 26 iunie 1964 privind condițiile de sănătate pentru producția și comercializarea cărnii proaspete (1), în special articolul 5 alineatul (3) litera (a),
având în vedere Directiva 71/118/CEE a Consiliului din 15 februarie 1971 privind problemele de sănătate care afectează schimburile cu carne proaspătă de pasăre (2), în special articolul 5 alineatul (3) litera (a),
având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (3), în special articolul 10b alineatul (1),
întrucât, în raportul din 3 iunie 1996, Comitetul științific veterinar a emis un aviz cu privire la metodele de testare microbiologică ce prezintă garanții echivalente și întrucât ar trebui să se țină seama de acest aviz;
întrucât rezultă că este recomandabilă modificarea Deciziilor 95/409/CE (4), 95/410/CE (5) și 95/411/CE (6) de stabilire a testării microbiologice prin eșantionare a anumitor cărnuri destinate Finlandei și Suediei, pentru a introduce, în primul rând, posibilitatea utilizării metodei microbiologice ce prezintă garanții echivalente, propusă în aviz, și, în al doilea rând, posibilitatea autorizării unor metode noi care să prezinte garanții echivalente;
întrucât, pentru autorizarea noilor metode care prezintă garanții echivalente, este recomandabil să se prevadă o procedură de cooperare strânsă între Comisie și statele membre similară procedurilor prevăzute la articolul 16 din Directiva 64/433/CEE sau la articolul 21 din Directiva 71/118/CEE sau la articolul 32 din Directiva 90/539/CEE,
ADOPTĂ PREZENTA DECIZIE:
Articolul 1
La anexa la Decizia 95/409/CE, secțiunea C se înlocuiește cu următorul text:
„Secțiunea C
Metoda de testare microbiologică a eșantioanelor
Testarea microbiologică a eșantioanelor pentru salmonella ar trebui efectuată în conformitate cu standardul Organizației Internaționale de Standardizare ISO 6579: 1993 sau edițiile revizuite sau în conformitate cu metoda descrisă de Comitetul Nordic pentru Analiza Alimentelor (metoda NMKL nr. 71, a patra ediție, 1991) sau edițiile revizuite. Cu toate acestea, metodele care prezintă garanții echivalente pot fi autorizate în conformitate cu procedura prevăzută la articolul 16 din Directiva 64/433/CEE.
În cazul în care rezultatele analizei sunt contestate la nivelul statelor membre, metoda de referință recomandată este standardul Organizației Internaționale de Standardizare ISO 6579: 1993 sau edițiile revizuite.”
Articolul 2
La anexa A la Decizia 95/410/CE, punctul 3 se înlocuiește cu următorul text:
„3. Metoda de testare microbiologică a eșantioanelor
Testarea microbiologică a eșantioanelor pentru salmonella ar trebui efectuată în conformitate cu standardul Organizației Internaționale de Standardizare ISO 6579: 1993 sau edițiile revizuite sau în conformitate cu metoda descrisă de Comitetul Nordic pentru Analiza Alimentelor (metoda NMKL nr. 71, a patra ediție, 1991) sau edițiile revizuite. Cu toate acestea, metodele care prezintă garanții echivalente pot fi autorizate în conformitate cu procedura prevăzută la articolul 32 din Directiva 90/539/CEE.
În cazul în care rezultatele analizei sunt contestate la nivelul statelor membre, metoda de referință recomandată este standardul Organizației Internaționale de Standardizare ISO 6579: 1993 sau edițiile revizuite.”
Articolul 3
La anexa la Decizia 95/411/CE, secțiunea C se înlocuiește cu următorul text:
„Secțiunea C
Metoda de testare microbiologică a eșantioanelor
Testarea microbiologică a eșantioanelor pentru salmonella ar trebui efectuată în conformitate cu standardul Organizației Internaționale de Standardizare ISO 6579: 1993 sau edițiile revizuite sau în conformitate cu metoda descrisă de Comitetul Nordic pentru Analiza Alimentelor (metoda NMKL nr. 71, a patra ediție, 1991) sau edițiile revizuite. Cu toate acestea, metodele care prezintă garanții echivalente pot fi autorizate în conformitate cu procedura prevăzută la articolul 21 din Directiva 71/118/CEE.
În cazul în care rezultatele analizei sunt contestate la nivelul statelor membre, metoda de referință recomandată este standardul Organizației Internaționale de Standardizare ISO 6579: 1993 sau edițiile revizuite.”
Articolul 4
Prezenta decizie se adresează statelor membre.
Adoptată la Bruxelles, 16 martie 1998.